Diari Oficial de la Generalitat Valenciana


Sumari del DOGV 4922, del 12-01-2005 (2004/13606)

Acord de 27 d'octubre de 2004, de la Comissió Territorial d'Urbanisme de Castelló, relatiu a la modificació puntual número 8 de les normes subsidiàries del municipi de Lucena del Cid.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   4922

Data del DOGV
:   12-01-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/13625


Data del document
:   27-10-2004

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Llucena
    * pla d'urbanisme

Acord de 27 d'octubre de 2004, de la Comissió Territorial d'Urbanisme de Castelló, relatiu a la modificació puntual número 8 de les normes subsidiàries del municipi de Lucena del Cid. [2004/F13031]
  
Vist l'expedient relatiu a la modificació puntual número 8 de les normes subsidiàries del municipi de Lucena del Cid, i de conformitat amb els següents:
  
Antecedents
  
Primer. L'Ajuntament en Ple, en sessió celebrada el 25 de juny de 2004 va acordar aprovar el projecte de modificació número 8 de les normes subsidiàries de planejament, i es va procedir a l'exposició pública mitjançant edictes inserits en el Diari Oficial de la Generalitat Valenciana número 4.793, de 8 de juliol de 2004, i en el periòdic Mediterráneo de 24 de juliol de 2004.
  
En el mateix acord es va establir que en el cas que no es presenten al·legacions, s'entendrà provisionalment aprovat sense necessitat de nou acord. Com no es va produir cap al·legació s'entén acordada l'aprovació provisional en data 25 de juny de 2004.
  
Segon. La documentació aportada consisteix en memòria justificativa, plànols d'informació i d'ordenació de la modificació proposada.
  
Tercer. L'objecte de la modificació puntual número 8 és per un costat operar un canvi d'ús de dotacional administratiu a dotacional assistencial d'una parcel·la del nucli urbà que recau a CV-190, l'eliminació d'un vial posterior de difícil execució i la incorporació d'una porció d'una parcel·la adjacent la destinació actual de la qual, encara que no efectiu, era el de dotació docent, de manera que es genera una parcel·la d'ús dotacional assistencial destinada per a residència d'ancians de 462 metres quadrats. D'altra banda, es redueix la parcel·la de destinació escolar en una porció amb un desnivell topogràfic pronunciat i que per tant implicaria difícil execució per a l'ús a què estava destinat en el planejament vigent, es proposa ara la qualificació com a zona verda d'una superfície de 1.291 metres quadrats.
  
Com a conseqüència de tots els canvis introduïts, del total de l'àmbit objecte de modificació de 1.753 metres quadrats, 144 metres quadrats provenien de l'ús administratiu, 246 metres quadrats de viari i 1.363 metres quadrats de l'equipament escolar adjacent.
  
D'altra banda, en el document es justifica que no es produeix cap increment de sòl amb aprofitament lucratiu perquè és evident que els canvis proposats únicament redunden en canvis respecte a usos d'entre sòls amb destinació dotacional pública.
  
Quart. S'han sol·licitat en data 13 de setembre i 13 d'octubre de 2004 informes de l'Oficina del Pla de Carreteres i del Servei de Gestió i Supervisió de Projectes de la Conselleria de Cultura, Educació i Esport respectivament. S'ha rebut informe favorable de l'Oficina del Pla de Carreteres en data 19 d'octubre de 2004. Així mateix, el 27 d'octubre de 2007 s'ha rebut un fax de la Direcció General de Règim Econòmic de la Conselleria de Cultura, Educació i Ciència, en el qual s'emet un informe favorable en relació a aqueixa modificació.
  
Fonaments de dret
  
Primer. La tramitació ha sigut correcta en compliment del que disposa l'article 38 i següents de la Llei 6/1994, de 15 de novembre, de la Generalitat Valenciana, reguladora de l'activitat urbanística, en endavant LRAU.
  
Segon. La documentació està completa en compliment del que disposa l'article 27 en relació amb el 55.1 de la LRAU.
  
Tercer. La modificació que s'examina suposa la introducció d'alteracions en l'ordenació detallada del sòl urbà, en el sentit de reordenar l'ús assignat a determinades parcel·les dotacionals confrontants, reajustant per a això determinades alineacions, sense que per això es produïsca disminució de sòl reservat a dotacions públiques ni cap augment d'aprofitament lucratiu privat. D'altra banda no es produeixen ni canvis en la classificació del sòl ni alteracions de zones verdes ja existents.
  
Com reiteradament ha establit la jurisprudència, la determinació concreta de l'ordenació detallada del sòl urbà i per tant dels sòls dotacionals en el previstos s'emmarca clarament dins de la discrecionalitat del planejament urbanístic, gaudint en aquests casos l'administració d'àmplia llibertat per a triar la forma en què el territori ha de quedar ordenat. Així mateix, són les esmentades matèries determinacions urbanístiques que tracen, juntament amb altres, el model físic d'una convivència purament local, sense incidència en interessos supralocals, per la qual cosa, quan d'aquestes determinacions es tracte, aquella discrecionalitat ha de ser actuada per l'ajuntament, des de la representació que li confereix la seua legitimació democràtica.
  
La Llei 6/1994, de 15 de novembre, Reguladora de l'Activitat Urbanística (en endavant LRAU) recull clarament aquesta línia jurisprudencial. Així, l'article 40 d'aquesta llei autonòmica, després d'explicitar les comeses autonòmiques que permeten formular objeccions a l'aprovació definitiva del planejament municipal, estableix que li està vedat a la resolució autonòmica d'aprovació qüestionar la interpretació d'aquest interés formulada pel municipi des de la seua pròpia representativitat. En supòsits com el que ens ocupa, s'haurà de produir un control autonòmic de legalitat, ja que, com assenyala l'article 40.1, últim paràgraf, de la LRAU, «la Generalitat no pot aprovar definitivament els plans que incórreguen en infracció d'una disposició legal estatal o autonòmica», com també verificar que no es vulneren cap dels apartats de l'esmentat article.
  
Quart. La modificació que ens ocupa implica un canvi de qualificació urbanística dels sòls dotacionals dins del sòl urbà. En els termes en què es planteja, i en tant que es fonamenta en criteris de racionalitat i no operen en el present cas els supòsits especials dels articles 19 i 55.3 i 55.4 de la LRAU, no cal cap objecció que no vinga de l'anàlisi que els distints organismes implicats en la seua aprovació puguen suggerir, amb ocasió dels canvis introduïts.
  
Així les coses sense perjudici dels informes que els distints organismes implicats en la seua aprovació puguen emetre, i des de l'exercici autonòmic de les comeses enumerades en l'article 40.1 de la LRAU, no pareix que existisca cap obstacle que puga qüestionar l'aprovació definitiva del document.
  
Cinqué. La Comissió Territorial d'Urbanisme, a proposta del director general de Planificació i Ordenació Territorial, és l'òrgan competent per a resoldre sobre l'aprovació definitiva de les modificacions de normes subsidiàries de planejament de municipis de menys de 50.000 habitants, de conformitat amb el que disposen els articles 55.1 i 39, per remissió de la disposició transitòria setena, de la Llei Reguladora de l'Activitat Urbanística, i en relació amb l'article 10.a) del Reglament dels Òrgans Urbanístics de la Generalitat Valenciana, aprovat per Decret 201/2003, de 3 d'octubre, del Consell de la Generalitat.
  
Per raó de tot el que antecedeix, la Comissió Territorial d'Urbanisme de Castelló acorda:
  
Aprovar definitivament la modificació puntual número 8 de les normes subsidiàries de planejament de Lucena del Cid relativa al canvi d'ús entre dotacions per a la creació de sòl dotacional assistencial i zona verda en parcel·les del sòl urbà al costat de la CV-190.
  
Contra el present acord, que no posa fi a la via administrativa, pot interposar-se recurs administratiu d'alçada, en el termini d'un mes, davant de la secretària autonòmica de Territori i Medi Ambient de la Conselleria de Territori i Habitatge, això sense perjudici d'utilitzar qualsevol altre recurs que es considere oportú.
  
Castelló de la Plana, 27 d'octubre de 2004.- El secretari de la Comissió Territorial d'Urbanisme: Fernando Renau Faubell.